biswa921/hiwiki-latest-pages-articles-raw huggingface dataset:
छत्तीसगढ़ के भारत सरकार संरक्षित स्थल

अंगूठाकार|छत्तीसगढ के भारत सरकार का एक संरक्षित स्थल
छत्तीसगढ़ में अनेक संरक्षित स्मारक स्थल हैं। इनमें से कई राज्य सरकार द्वारा संरक्षित है, कई भारत सरकार द्वारा संरक्षित हैं, व कुछ विश्व धरोहर स्थल घोषित हैं।

 भारतीय पुरातत्व सर्वेक्षण विभाग द्वारा संरक्षित स्मारक 
 संरक्षित स्मारक स्थान जिलाAncient Sculpture in Danteswari मंदिर  Barsoor बस्तर जिलाChandraditya मंदिर  Barsoor बस्तर जिलाGanesh statue Barsoor बस्तर जिलाMama Bhanja मंदिर  Barsoor बस्तर जिलाMahadev मंदिर  बस्तर बस्तर जिलाBhairam Deva मंदिर  Bhairamgarh बस्तर जिलाDanteshwari मंदिर  Dantevara बस्तर जिलाKama Memorial or Urasgatta post Dilmili बस्तर जिलाBrick mounds Garhdhanora बस्तर जिलाMegalithic site containing urskals Gamawada बस्तर जिलाNarayan मंदिर  Narayanpal बस्तर जिलाKarli Mahadev मंदिर  Samloor बस्तर जिलाLarge Vaishnava मंदिर  janjgir बिलासपुर जिलाSmall शिव मंदिर  janjgir बिलासपुर जिलाBrick मंदिर of Savari Kharod बिलासपुर जिलाSmall Brick मंदिर 
(Andaldeo मंदिर) Kharod बिलासपुर जिलाMalhar fort Malhar बिलासपुर जिलाMahadev मंदिर  Pali बिलासपुर जिलापातालेश्वर मंदिर व परिसर Malhar बिलासपुर जिलाKanti Deul Ratanpur बिलासपुर जिलारतनपुर व किले का समस्त परिसर Ratanpur बिलासपुर जिलाPali Inscription on slab of Jasper Semarsal बिलासपुर जिलाअर्ध ध्वंस केशव नारायण मंदिर Sheorinarayana बिलासपुर जिलाशिवरीनारायण मंदिर व साथ के अन्य Sheorinarayana बिलासपुर जिलाRemains of शिव मंदिर  Adbhar बिलासपुर जिलाRemains of a very ancient मंदिर 
(Mahadev मंदिर) Tuman बिलासपुर जिलाChitturagarh fort Lapha बिलासपुर जिलाKotagarh fort Near Bargaon बिलासपुर जिलाKasigarh fort Bawanbadi बिलासपुर जिलाAjmeragarh fort Amnala बिलासपुर जिलामंदिर  Belpan बिलासपुर जिलामंदिर (Ruined) Gatora बिलासपुर जिलाKotmi fort Kotmi बिलासपुर जिलाRuined शिव मंदिर  Deobaloda दुर्ग जिलाSita Devi मंदिर  Deorbija दुर्ग जिलाSati pillars  Deorbija दुर्ग जिलाBhand deul Arang रायपुर जिलाMahadev मंदिर including Math of Bairagi and Mandapa Narayanpur रायपुर जिलामहंत लाल दास का सूर्य मंदिर, शिवरीनारायण Narayanpur  रायपुर जिलाGroup of मंदिर s known as Rajiv Lochan राजिम रायपुर जिलाSite known as Sita Baree राजिम रायपुर जिलामंदिर of Ramchandra राजिम रायपुर जिलाLaxman मंदिर and old sites close to मंदिर  Sirpur रायपुर जिलासिरपुर गांव व उसके पूर्व के टीले का क्षेत्र Sirpur रायपुर जिलाOld शिव मंदिर  Gandai रायपुर जिलाSita bengra caves Ramagarh hill,Udayapur सरगुजा जिलाJogimara caves Ramagarh hill,Udayapur सरगुजा जिला

इन्हें भी देखें

श्रेणी:छत्तीसगढ़ में पर्यटन
छत्तीसगढ़ के राज्य संरक्षित स्थल

अंगूठाकार|शिव मंदिर,बस्तर,छत्तीसगढ़
छत्तीसगढ़ में अनेक संरक्षित स्मारक स्थल हैं। इनमें से कई राज्य सरकार द्वारा संरक्षित है, कई भारतीय पुरातत्व सर्वेक्षण विभाग द्वारा संरक्षित स्थल, व कुछ विश्व धरोहर स्थल घोषित हैं।

 छत्तीसगढ़ के राज्य संरक्षित स्मारक स्थल 
मंदिरस्थानजिलाकुलेश्वर मंदिरराजिमरायपुरशिव मंदिरचंद्रखुरीरायपुरसिद्धेश्वर मंदिरपलारीरायपुरचितावरी देवी मंदिरधोबनीरायपुरमालवी देवी मंदिरतरपोंगीरायपुरप्राचीन मंदिर ईंटनवागांवरायपुरप्राचीन मंदिर बर्बादDamaruरायपुरफणीकेश्वरनाथ महादेव मंदिरफिंग्गेश्वररायपुरशिव मंदिरगीरौदरायपुरआनंदप्रभ कुटी विहारसिरपुरमहासमुंद जिलासथिया विहारसिरपुरमहासमुंद जिलाजगन्नाथ मंदिरखल्लारीमहासमुंद जिलाकारनेश्वर महादेव मंदिर समूहसिहावाधमतरीभोरमदेव मंदिरछपरीकबीर धाम (कवर्धा)छेरकी महलचौराग्रामकबीर धाम (कवर्धा)मणवा महलछपरीकबीरधाम (कवर्धा)शिव मंदिर GhatiyariBirkhaराजनांदगाँवबजरंगबली मंदिरसहसपुरदुर्ग जिलाशिव मंदिरसहसपुरदुर्ग जिलाNagadeva मंदिरनगपूरादुर्ग जिलाशिव मंदिरनगपूरादुर्ग जिलाबहादुर Kalarin की MachiChirchariदुर्ग जिलाविष्णु मंदिरबनावरददुर्ग जिलाबड़े पत्थरों का बना Monumentकर्काभाटदुर्ग जिलाबड़े पत्थरों का बना MonumentKarhibhadarदुर्ग जिलाबड़े पत्थरों का बना Monumentधनौरादुर्ग जिलाबड़े पत्थरों का बना MonumentKuliaदुर्ग जिलाबड़े पत्थरों का बना MonumentMujgahanदुर्ग जिलाGhughusaraja मंदिरदेवगढ़दुर्ग जिलाMarhiapat [मंदिर बर्बाद]डोंडीलोहारादुर्ग जिलाप्राचीन मंदिरडोंडीलोहारादुर्ग जिलाKukurdevखपरीदुर्ग जिलाbudhatalabबालोद जिलाबुद्धेश्वर शिव मंदिर तथा चतुर्भूजी मंदिरधमधादुर्ग जिलाशिव मंदिरPalariदुर्ग जिलाशिव मंदिरJagannathpurदुर्ग जिलाKapileshwar मंदिर समूहBalodदुर्ग जिलाMahamaya मंदिरRatanpurबिलासपुरप्राचीन शिव मंदिरKirarigorhiबिलासपुरDevrani Jethani मंदिर, तालाAmeri KapaबिलासपुरDhoomnath मंदिरSargaonबिलासपुरशिव मंदिरGaniyariबिलासपुरKabirpanthi Satguru की तीन MazarsKudurmalकोरबा जिलाGudhiyari शिव मंदिरKesharpalबस्तर जिलाप्राचीन ईंट Mounds पर ईंट मंदिरों खोदा बर्बादGarh Dhanauraबस्तर जिलाबुद्ध Chaitya GrihaBhongapalबस्तर जिलाशिव मंदिरGhumarmund पैराबस्तर जिलाशिव मंदिरGumadpalबस्तर जिलाशिव मंदिरChhindgaonबस्तर जिलाBattisa मंदिरBarsurDantewaraलक्ष्मणेश्वर मंदिरKharodचंपा-Janjgirबर्बाद मंदिर [स्कूल की इमारत के पास]Deepadihसरगुजा जिलाशिव मंदिरDevtikaraसरगुजा जिलाDeur मंदिरMaharanipurसरगुजा जिलाबर्बाद मंदिर [रानी तालाब के पास]Deepadihसरगुजा जिलादेवी का मंदिर [Chherika Deur]Devtikaraसरगुजा जिलामंदिर समूह Satmahala कीKalcha-Bhadwahiसरगुजा जिलाशिव मंदिरBelsar-Harratolaसरगुजा जिलारॉक आश्रयोंSinghanpurRaigarh

 इन्हें भी देखें 

श्रेणी:छत्तीसगढ़ में पर्यटन
फैराडे का विद्युतचुम्बकीय प्रेरण का नियम

right|thumb|300px|फैराडे का प्रयोग - तार की दो कुंडलियाँ देखिये।
फैराडे का विद्युतचुम्बकीय प्रेरण का नियम या अधिक प्रचलित नाम फैराडे का प्रेरण का नियम, विद्युतचुम्बकत्व का एक मौलिक नियम है। ट्रान्सफार्मरों, विद्युत जनित्रों आदि की कार्यप्रणाली इसी सिद्धान्त पर आधारित है। इस नियम के अनुसार, 

किसी बन्द परिपथ में उत्पन्न विद्युतवाहक बल (EMF) उस परिपथ से होकर प्रवाहित चुम्बकीय फ्लक्स के परिवर्तन की दर के negative मान के 
बराबर होता है।

विद्युतचुम्बकीय प्रेरण के सिद्धान्त की खोज माइकल फैराडे ने सन् १८३१ में की, और जोसेफ हेनरी ने भी उसी वर्ष स्वतन्त्र रूप से इस सिद्धान्त की खोज की।

गणितीय रूप
फैराडे ने इस नियम को गणितीय रूप में निम्नवत् प्रस्तुत किया -

जहाँ 

 विद्युतवाहक बल है (वोल्ट में)
ΦB परिपथ से होकर गुजरने वाला चुम्बकीय फ्लक्स है (वेबर / Weber / (Wb) में)

उत्पन्न विद्युतवाहक बल की दिशा के लिये लेंज का नियम लागू होता है। संक्षेप में लेंज का नियम यही कहता है कि उत्पन्न विद्युतवाहक बल की दिशा ऐसी होती है जो उत्पन्न करने वाले कारण का विरोध कर सके। उपरोक्त सूत्र में ऋण चिन्ह इसी बात का द्योतक है। 

thumb| उन्नीसवीं शती के दिनों की प्रेरण कुण्डली (Induction coil) जो भौतिकी की कक्षाओं में प्रेरण के बारे में जानकारी देने के लिये प्रयोग की जाती थी

फैराडे-न्यूमान-लेंज नियम
thumb|समीकरणों में प्रयुक्त भौतिक राशियों का अर्थ

वास्तव में 'फैराडे का नियम' कई चरणों में विकसित होने के बाद अपने वर्तमान रूप में आया है। १८३१ में फैराडे द्वारा प्रस्तुत प्रेरण का नियम के अनुसार किसी बन्द परिपथ में उत्पन्न विभव उस परिपथ को पार करने वाले चुम्बकीय फ्लक्स रेखाओं की संख्या के समानुपाती होता है। फैराडे ने यह नियम मौखिक रूप से दिया था और इसमें 'चुम्बकीय फ्लक्स रेखाओं की संख्या' की बात थी जिस परिकल्पना को उसने ही विकसित किया था। इसी कारण अकादमिक जगत में उसकी संकल्पना का प्रसार नहीं हो पाया। १८४५ में जाकर न्यूमान ने इस नियम को गणितीय रूप में लिखा-

जहाँ , चुम्बकीय फ्लक्स है जिसे निम्नलिखित ढंग से परिभाषित किया जाता है-

यहाँ तल  कोई भी तल है जिसके किनारे पर उपरोक्त बन्द परिपथ स्थित है। विभवान्तर की परिभाषा का उपयोग करते हुए, निम्नलिखित समीकरण लिख सकते हैं-Nussenzveig, H.M., Curso de Física básica – vol 3 1ª Ed

जहाँ E परिपथ के किसी बिन्दु पर विद्युत क्षेत्र है। स्टोक्स प्रमेय का उपयोग करते हुए फैराडे के नियम को निम्न प्रकार से भी लिख सकते हैं:

यहाँ प्रयुक्त ऋण चिह्न (-) हेनरिक लेंज का मौलिक योगदान है। लेंज ने बताया कि यदि परिपथ को बन्द किया जाय तो परिपथ में उत्पन्न धारा की दिशा ऐसी होती है जो उस कारण का विरोध करती है जिसके कारण वह उत्पन्न हुई है।

 इन्हें भी देखें
 माइकल फैराडे
 प्रेरण
 चुम्बकीय क्षेत्र (Magnetic field)
 चुम्बकीय फ्लक्स (Magnetic flux)
 एम्पीयर का नियम (Ampère's law)
 लेंज का नियम (Lenz's law)
 लॉरेंज बल (Lorentz force)

 बाहरी कड़ियाँ
 A simple interactive Java tutorial on electromagnetic induction National High Magnetic Field Laboratory
 R. Vega Induction: Faraday's law and Lenz's law - Highly animated lecture
फैराडे के नियम
Notes from Physics and Astronomy HyperPhysics at Georgia State University; see also home page

श्रेणी:विद्युत
भ्रूणपोष

350px|right
कुछ पौधों के बीजों में खाद्य संग्रह के लिए विशेष प्रकार की रचना पाइ जाती है जिन्हें भ्रूणपोष कहते हैं।

श्रेणी:वनस्पति विज्ञान
तना

right|thumbnail|एक पौधे का तना
पौधे का वह भाग जो भुमि के ऊपर भ्रूण के प्रांकुर से विकसित होकर पृथ्वी के गुरूत्वाकर्षण के विपरीत प्रकाश की ओर बढ़ता है, तना कहलाता है। इससे शाखाएँ, पत्ते, फूल और फल उत्पन्न होते हैं।
चित्रदीर्घा

 मूल संरचना 
तने का विकास प्रांकुर द्वारा होता है।

श्रेणी:वनस्पति विज्ञान
बाह्यदलपुंज

right|thumb|एक फूल जिसमें हरे रंग के बाह्यदलपुंज तथा पीले रंग के दलपुंज को स्पष्ट देखा जा सकता है। पुष्प के सबसे बाहरी चक्र को बाह्यदलपुंज कहा जाता है। यह पुष्प का सबसे नीचे एवं बाहर का भाग है। इसमें पत्तियों के समान हरे रंग के कई बाह्य दल या अंखुड़ी पाए जाते हैं। जिस समय फूल कली की अवस्था में रहता है, बाह्य दल उसे ढँककर रखता है तथा उसकी रक्षा करती है।

सन्दर्भ

इन्हें भी देखें

श्रेणी:फूल
दल चक्र

right|thumb|एक फूल जिसमें हरे रंग के बाह्यदलपुंज तथा पीले रंग के दलपुंज को स्पष्ट देखा जा सकता है। फूल के हरी पंखुड़ियों के भीतर दलचक्र स्थित रहता है। ये प्रायः रंगीन होते हैं तथा इनमें सुगन्ध भी मौजूद रहती है। रात के समय खिलने वाले पुष्पों के रंग सफेद होते हैं तथा उनमें तेज सुगन्ध होती है। दल चक्र के एक भाग को दल कहते हैं।

सन्दर्भ

 इन्हें भी देखें 

श्रेणी:फूल
श्रेणी:परागण
पुंकेशर चक्र

अंगूठाकार|सफेद फिलामेंट्स और पराग ले जाने वाले प्रमुख पंखों के साथ हिप्पेस्ट्रम के पुंकेशर
पुंकेशर चक्र फूल का नर भाग है।

 चित्र 

सन्दर्भ

इन्हें भी देखें

श्रेणी:फूल
श्रेणी:परागण
गर्भकेशर चक्र

thumb|200px|right|गर्भकेशर चक्र को दर्शाता पुष्प
गर्भकेशर चक्र फूल का मादा जनन अंग है। यह पुंकेशर चक्र तथा दलचक्र से घिरा रहता है। इसमें से एक या एक से अधिक गर्भकेशर पाए जाते हैं।

श्रेणी:फूल
कूट फल

thumb|सेव, प्रमुख कूट फल जब किसी फल का गठन अंडाशय के साथ-साथ फूल के अन्य अंगो से भी होता है तो उस फल को कूट फल कहते है। सेव, शरीफा प्रमुख कूट फल हैं।
श्रेणी:फलbbbbb
रतनपुर और रायपुर राज्य

रतनपुर राज और रायपुर राज क्रमशः शिवनाथ के उत्तर तथा दक्षिण में स्थित थे। प्रत्येक राज में स्पष्ट और निश्चित रूप अठारह-अठारह ही गढ़ होते थे। गढ़ों की संख्या अठारह ही क्यों रखी गई थी इसका निश्चित् पता तो नहीं है किन्तु रतनपुर में सन् 1114 में प्राप्त एक उल्लेख के अनुसार चेदि के हैहय वंशी राजा कोकल्लदेव के अठारह पुत्र थे और उन्होंने अपने राज्य को अठारह हिस्सों में बाँट कर अपने पुत्रों को दिया था। सम्भवतः उसी वंश परंपरा की स्मृति बनाये रखने के लिये राज को अठारह गढ़ों में बाँटा जाता रहा हो। 

प्रत्येक गढ़ में सात ताल्लुका और प्रत्येक ताल्लुका में कम से कम बारह गाँव होते थे। इस प्रकार प्रत्येक गढ़ में कम से कम चौरासी गाँव होना अनिवार्य था। ताल्लुका में गाँवों की संख्या चौरासी से अधिक तो हो सकती थी किन्तु चौरासी से कम कदापि नहीं हो सकती थी। चूँकि राज्य सूर्यवंशियों का था अतः सूर्य की साता किरणों तथा बारह राशियों को ध्यान में रख कर ताल्लुकों और गाँवों की संख्या क्रमशः सात और कम से कम बारह रखी गईं थी। इस प्रकार सर्वत्र सूर्य देवता का प्रताप झलकता था। 

 राज्यों के गढ़ व गाँव 
नीचे ब्रिटिश शासन काल में छत्तीसगढ़ में पदस्थ सेटलमेंट आफीसर सी.यू. विल्स के द्वारा, चिशोलम के सैटिलमेंट रिपोर्ट तथा बिलासपुर गज़ेटियर के आधार पर बनाई गई एक तालिका दी जा रही है जिसमें गढ़ों में गाँवों की संख्या दर्शायी गई है।

 प्रशासनिक व्यवस्था 

राजा पूरे अठारह गढ़ों का स्वामी होता था। पूरा राज उसके अधीन रहता था। राजा के सलाहकार उसके मंत्री और राजपुरोहित होते थे। राजवंश के लोगों को तथा राजा के सम्बन्धी लोगों को गढ़ के शासक रूप में नियुक्त किया जाता था। ये सभी 'गढ़पति' (यद्यपि अंग्रेजों ने इन्हें दीवान लिखा है) कहलाते थे और राजा के अधीन होते थे। कालान्तर में ये 'जमींदार' कहलाने लगे। वास्तव में ये अपने अपने गढ़ के राजा होते थे। इनके अधीन सात-सात 'ताल्लुकेदार' या 'तालुद्दार' होते थे (जन साधारण की भाषा में ये 'दाऊ' कहलाते थे) जो कि अपने अपने ताल्लुके के शासक होते थे। हर ताल्लुकेदार के अधीन गाँवों के स्वामी होते थे जो 'गउँटिया' कहलाते थे।

यद्यपि उपर्युक्त व्यस्था राजतंत्रीय थी तो भी यह इतनी लचीली थी कि उसे लोकतंत्र का राजतंत्रीय रूप कहना अनुचित नहीं होगा। गाँव का गउँटिया, ताल्लुका का दाऊ, गढ़ का जमींदार केवल वंशानुगत शासक ही नहीं होते थे वरन वे समाज के मार्गदर्शक नेता भी होते थे। जहाँ शान्ति काल में ये प्रजा से कर वसूल वरते थे वहीं युद्ध के समय उनकी रक्षा करने के लिये प्राणोत्सर्ग करने से भी नहीं चूकते थे।

सामान्य रूप से ऊँचे अधिकारी नीचे वाले अधिकारियों के काम और प्रशासन में हस्तक्षेप नहीं करते थे। गाँव के प्रकरणों का न्याय 'पचायतों', जिसका सरपंच गउँटिया हुआ करता था, में ही कर लिया जाता था। शासक धार्मिक तथा उदार प्रवृति के होते थे। छत्तीसगढ़ के अनेक स्थानों में प्राप्त ताम्रपत्रों में उनके द्वारा दिये गए दान का उल्लेख मिलता है। रायपुर का पुराना डी.के. अस्पताल दाउ कल्याण सिंह की उदारता का आधुनिक उदाहरण है।

मध्ययुगीन छत्तीसगढ़ सुखी, सम्पन्न और शेष भारत से अलग पहचान वाला क्षेत्र था। तभी तो अंग्रेजो को कहना पड़ा कि "छत्तीसगढ़ की अपनी अलग विशेषता है। उसका राजनैतिक इतिहास स्वतंत्र रूप से विकसित हुआ है।"

 इन्हें भी देखें 

श्रेणी:छत्तीसगढ़ का इतिहास
मध्यकालीन छत्तीसगढ़

[[चित्र:thumb|मद्यकाल कि एक तस्विर्|350px|।। वैदिक और पौराणिक काल का 'दक्षिण कोशल' मध्य युग में "छत्तीसगढ़" हो गया। ईसवी सन् 1000 से 1500 का काल मध्य युग कहलाता है। इस काल में ही इस क्षेत्र का नामकरण 'छत्तीसगढ़' के रूप में हुआ क्योंकि मध्य युग में किले, जो कि वैदिक तथा पौराणिक काल में 'दुर्ग' कहलाते थे, 'गढ़' कहलाने लगे। गढ़ शब्द का प्रयोग देश के मध्य भाग में बहुत अधिक किया जाता था। तत्कालीन कवि जगनिक द्वारा रचित ग्रंथ आल्हखण्ड में 'माण्डव गढ़', 'सिरसा गढ़', 'गढ़ महोबे', 'गढ़ दिल्ली' का उल्लेख है। 
अंगूठाकार|छत्तीसगढ़
 गढ़ शब्द 
गढ़ शब्द का अर्थ खाई युक्त किला होता है किन्तु छत्तीसगढ़ में गढ़ शब्द का प्रयोग किले के अतिरिक्त राज्य या जिलों के लिये भी किया जाता था। दूसरे शब्दों में कह सकते हैं कि जहाँ भी राजा अपनी राजधानी बना लेता था उस स्थान के साथ गढ़ शब्द का प्रयोग होने लगता था। आज भी छत्तीसगढ़ की जमींदारियों के सदर मुकामों में भूतपूर्व राजाओं के सुदृढ़ महल और खाई युक्त किले देखे जा सकते हैं। एक गढ़ के चारों ओर विस्तृत भू-भाग 'राज' कहलाता था। आज भी छत्तीसगढ़ के निवासी 'खैरागढ़ राज', 'रायगढ़ राज', 'रइपुर राज', 'पाटन राज' शब्दों का प्रयोग करते हैं। इस प्रकार छत्तीस गढ़ों का समूह होने के कारण इस क्षेत्र का नाम छत्तीसगढ़ हो गया।

 छत्तीस ही गढ़ क्यों? 

यह जानने के लिये कि समूह में छत्तीस ही गढ़ क्यों थे हमें छत्तीसगढ़ के इतिहास को टटोलना पड़ेगा। दसवीं शताब्दी में त्रिपुरी में शक्तिशाली कलचुरि राजाओं का शासन था। इन्हीं राजाओं की एक शाखा ने छत्तीसगढ़ के रतनपुर में अपना राज्य स्थापित किया। त्रिपुरी के कलचुरि अपने को चन्द्रवंशी मानते थे जब कि रतनपुर के कलचुरि अपने वंश की उत्पत्ति सूर्य से मानते थे। दोनों कलचुरि वंशों का सम्बन्ध माहिष्मती के हैहय सहस्रार्जुन से था। इसी कारण से छत्तीसगढ़ में रतनपुर और रायपुर के राजा हैहयवंशी कहलाये। कलचुरि शासकों की त्रिपुरी शाखा के उत्कीर्ण लेखों के अनुसार त्रिपुरी के राजा कोकल्लदेव के अठारह पुत्र थे। ज्येष्ठ पुत्र ने त्रिपुरी में शासन किया और राज्य के शेष मण्डल को शेष सत्रह भाइयों में बाँट दिया। इस प्रकार पूरा राज्य अठारह भागों में बँट गया। इस क्षेत्र में उस युग में राज्य को 'गढ़' कहा जाता था। इधर उड़ीसा में पहले से ही 'अठारहगढ़' नाम प्रचलित था। सम्भवतः उसी प्रभाव से हैहय वंश में अठारह मण्डल होने के कारण उनके राज्यों के समूह का नाम 'अठारहगढ़' पड़ गया।

कलचुरि वंश के 'कलिंगराज' नामक राजा ने दक्षिण पूर्व की ओर अपने राज्य का विस्तार किया और बिलासपुर जिले में स्थित तुम्माण को अपनी राजधानी बनाया। कलिंगराज के पौत्र रत्नराज ने रतनपुर बसाया और उसे अपनी राजधानी बना बना लिया। रतनपुर के हैहय वंशी कनिष्ठ राजकुमार 'राय रामचन्द्र' ने शिवनाथ के दक्षिण में आकर रायपुर नगर बसाया और उसे अपनी राजधानी बना कर राज्य करने लगे। अपने वंश की परम्परा के अनुसार उन्होंने भी अपने राज्य को अठारह मण्डलों अर्थात् गढ़ों में विभाजित किया। इस प्रकार हैहय वंशी राजाओं के शिवनाथ के उत्तर में अठारह और शिवनाथ के दक्षिण में अठारह अर्थात् छत्तीस गढ़ हो गये और यही इस क्षेत्र का 'छत्तीसगढ़' कहलाने का कारण बना।
अंगूठाकार|संस्कृति
 इन्हें भी देखें 

श्रेणी:छत्तीसगढ़ का इतिहास
संयुक्त फल

thumb|शहतूत के फल
जब किसी पौधे के अनेक फूल मिलकर एक फल का निर्माण करते हैं तो उस फल को संयुक्त फल कहते हैं। अनानास, कटहल आदि संयुक्त फल हैं।

श्रेणी:फल
खाद्यान्न

thumb|220px|गेहूं का खेत
खाद्यान्नों में सभी अन्न सम्मिलित हैं जो खाने के काम आते हैं। खाद्यान्न शक्ति प्राप्त करने के बड़े स्रोत हैं।

श्रेणी:अन्न
दलहन

right|thumb|विभिन्न प्रकार के दाल
दलहन उस अन्न को कहा जाता है जिससे दाल बनती है। यह वनस्पति जगत में प्रोटीन का मुख्य स्रोत हैं। मटर, चना, मसूर,राजमा,उडद,कुलथी,मूँग इत्यादि इसके उदाहरण हैं। इन से दाल प्राप्त होती हैं।

श्रेणी:दलहन
सागौन

thumb|right|भारत के कलकत्ता में सागौन का पेड़
सागौन या टीकवुड द्विबीजपत्री पौधा है। यह चिरहरित यानि वर्ष भर हरा-भरा रहने वाला पौधा है। सागौन का वृक्ष प्रायः 80 से 100 फुट लम्बा होता है। इसका वृक्ष काष्ठीय होता है। इसकी लकड़ी हल्की, मजबूत और काफी समय तक चलनेवाली होती है। इसके पत्ते काफी बड़े होते हैं। फूल उभयलिंगी और सम्पूर्ण होते हैं। सागौन का वानस्पतिक नाम टेक्टोना ग्रैंडिस (Tectona grandis) यह बहुमूल्य इमारती लकड़ी है। 

विवरण
thumb|left|सागौन (टेक्टोना ग्रैंडिस) फूल
संस्कृत में इसे 'शाक' कहते हैं। लगभग दो सहस्र वर्षों से भारत में यह ज्ञात है और अधिकता से व्यवहृत होती आ रही है। वर्बीनैसी (Verbenaceae) कुल का यह वृहत्‌, पर्णपाती वृक्ष है। यह शाखा और शिखर पर ताज ऐसा चारों तरफ फैला हुआ होता है। भारत, बरमा और थाइलैंड का यह देशज है, पर फिलिपाइन द्वीप, जावा और मलाया प्रायद्वीप में भी पाया जाता है। भारत में अरावली पहाड़ में पश्चिम में २४° ५०¢ से २५° ३०¢ पूर्वी देशांतर अर्थात्‌ झाँसी तक में पाया जाता है। असम और पंजाब में यह सफलता से उगाया गया है। साल में ५० इंच से अधिक वर्षा वाले और २५° से २७° सें. ताप वाले स्थानों में यह अच्छा उपजता है। इसके लिए ३००० फुट की ऊँचाई के जंगल अधिक उपयुक्त हैं। सब प्रकार की मिट्टी में यह उपज सकता है पर पानी का निकास रहना अथवा अधोभूमि का सूखा रहना आवश्यक है। गरमी में इसकी पत्तियाँ झड़ जाती हैं। गरम स्थानों में जनवरी में ही पत्तियाँ गिरने लगती हैं पर अधिकांश स्थानों में मार्च तक पत्तियाँ हरी रहती हैं। पत्तियाँ एक से दो फुट लंबी और ६ से १२ इंच चौड़ी होती है। इसका लच्छेदार फूल सफेद या कुछ नीलापन लिए सफेद होता है। बीज गोलाकार होते हैं और पक जाने पर गिर पड़ते हैं। बीज में तेल रहता है। बीज बहुत धीरे-धीरे अँकुरते हैं। पेड़ साधारणतया १०० से १५० फुट ऊँचे और धड़ ३ से ८ फुट व्यास के होते हैं।

धड़ की छाल आधा इंच मोटी, धूसर या भूरे रंग की होती है। इनका रसकाष्ठ सफेद और अंत:काष्ठ हरे रंग का होता है। अंत:काष्ठ की गंध सुहावनी और प्रबल सौरभ वाली होती है। गंध बहुत दिनों तक कायम रहती है।
right|thumb|350px|सागौन की दो कुर्सियाँ
सागौन की लकड़ी बहुत अल्प सिकुड़ती और बहुत मजबूत होती है। इस पर पॉलिश जल्द चढ़ जाती है जिससे यह बहुत आकर्षक हो जाती है। कई सौ वर्ष पुरानी इमारतों में यह ज्यों की त्यों पाई गई है। दो सहस्र वर्षों के पश्चात्‌ भी सागौन की लकड़ी अच्छी अवस्था में पाई गई है। सागौन के अंत:काष्ठ को दीमक आक्रांत नहीं करती यद्यपि रसकाष्ठ को खा जाती है।

सागौन उत्कृष्ट कोटि के जहाजों, नावों, बोंगियों इत्यादि भवनों की खिड़कियों और चौखटों, रेल के डिब्बों और उत्कृष्ट कोटि के फर्नीचर के निर्माण में प्रधानतया प्रयुक्त होता है।

अच्छी भूमि पर दो वर्ष पुराने पौद (sudling), जो ५ से १० फुट ऊँचे होते हैं, लगाए जाते हैं और लगभग ६० वर्षों में यह औसत ६० फुट का हो जाता है और इसके धड़ का व्यास डेढ़ से दो फुट का हो सकता है। बरमा में ८० वर्ष की उम्र के पेड़ का घेरा २ फुट व्यास का हो जाता है, यद्यपि भारत में इतना मोटा होने में २०० वर्ष लग सकते हैं। भारत के ट्रावनकोर, कोचीन, मद्रास, कुर्ग, मैसूर, महाराष्ट्र और मध्य प्रदेश के जंगलों के सागौन की उत्कृष्ट लकड़ियाँ अधिकांश बाहर चली जाती हैं। बरमा का सागौन पहले पर्याप्त मात्रा में भारत आता था पर अब वहाँ से ही बाहर चला जाता है। थाईलैंड की लकड़ी भी पाश्चात्य देशों को चली जाती है।
चित्रदीर्घा 

श्रेणी:वृक्ष
मुर्गी

thumbnail|right|मुर्गा मुर्गी
मुर्गी (पुलिंग: मुर्गा) एक पक्षी है जो कि रज्जुकी  श्रेणी का प्राणी है।
मुर्गी या मुर्गा पक्षी वर्ग के प्राणी है।  नर को मुर्गा व मादा को मुर्गी कहा जाता है। इन को वैज्ञानिक रूप से गैलस गैलस डोमेस्टिकस (Gallus Gallus Domesticus) के नाम से जाना जाता है। यह मुख्य रूप से लाल जंगल फ्लो (Jungleflow) की उप-प्रजाति है। लाल जंगली मुर्गी प्रजाति आज भी जंगल में रहती है। यह एक अंडा देने वाला पक्षी है, कम उड़ पाता है, इसका मांस खाने में स्वादिष्ट होता है। किसी समय में यह जंगल में स्वतंत्रता से विचरण करने वाले पक्षी थे। मुर्गी रज्जुकी जीवों के समूह का हिस्सा है। जिसमें उन कशेरुकी जीवो को रखा जाता है जो अपने जीवन काल में कभी न कभी अकशेरुकी रहे हो। 

मानव सभ्यता के विकास के साथ जब हमने अपनी आवश्यकता के अनुसार पशुओ को पालना प्रारम्भ किया तब ही मानवो ने मुर्गी को भी अंडे व मास के लिए पालना शुरू का दिया। मुर्गी से हमें न सिर्फ अंडे व मास मिलता है अपितु यह हमारे आस पास के हानिकारक कीटो को भी खाती है। मुर्गे का उपयोग भोजन के अलावा मनोरंजन के लिए लड़ने में और कीटनियत्रण में भी किया जाता रहा है। मुर्गी की बीट एवं फाइबर सभी काम में आते हैं। वीट का प्रयोग ईंधन एवं खाद के रूप में होता है वही पंखों से ऑर्गेनिक प्लास्टिक बनाई जाती है। मुर्गी  के मांस का वह भाग जिसे मनुष्य नहीं खाते उससे पालतू पशु का भोजन बनाया जाता है।

आनुवंशिक अध्ययनों से पता चलता है कि इनकी उत्पत्ति दक्षिण एशिया, दक्षिण पूर्व एशिया और पूर्वी एशिया में हुई थी। भारतीय उपमहाद्वीप में पायी जाने वाली प्रजातियों की उत्पत्ति को अमेरिका, यूरोप, मध्य पूर्व और अफ्रीका से माना जाता है। मुर्गियां सर्वाहारी होती हैं जो नस्ल के आधार पर लगभग पांच से पंद्रह साल तक जीवित रह सकती है। 

 ब्रायलर मुर्गियां 
ब्रायलर मुर्गियां विशेष रूप से मांस के लिए बनाए गए मुर्गियां हैं। आम तौर पर तेजी से बढ़ने के लिए डिज़ाइन की गई नस्लों का एक संकर, ब्रॉयलर मुर्गियां दुनिया भर के कारखाने के खेतों में व्यापक हैं।

thumb |right 

 इन्हें भी देखें
मुर्गी पालन
कड़कनाथ मुर्गी
मुर्गा (भोजन)

सन्दर्भ

श्रेणी:पक्षी
अल्ताई गणराज्य

अगर आप अल्ताई क्राय पर जानकारी ढूंढ रहें हैं तो अल्ताई क्राय का लेख देखिये

right|thumb|220px|अल्ताई गणराज्य का नक़्शा
अल्ताई गणराज्य या अल्ताई गणतंत्र (रूसी: Респу́блика Алта́й, अंग्रेज़ी: Altai Republic) रूस का एक संघीय खंड है जो उस देश की शासन प्रणाली में गणतंत्र का दर्जा रखता है। यह साइबेरिया क्षेत्र में स्थित है और इसकी राजधानी गोरनो-अल्तायिस्क शहर है।

 भूगोल 
अल्ताई गणतंत्र साइबेरिया के ताइगा वनों, काज़ाख़स्तान की स्तेपी और मंगोलिया के अर्ध-रेगिस्तानी इलाक़े के मिलन क्षेत्र पर स्थित है। इस गणतंत्र का २५% क्षेत्रफल वनों से ढका हुआ है और इसके कुल इलाक़े में २०,००० से अधिक नदी-झरने बहते हैं। कतुन नदी और बिया नदी इसकी सबसे बड़ी दो नदियाँ हैं जिनके संगम से साइबेरिया की महान ओब नदी बनती है। इस गणतंत्र में अल्ताई पर्वत भी मौजूद हैं जिनमें स्थित ४,५०६ मीटर ऊँचा बेलुख़ा पर्वत पूरे साइबेरिया का सबसे ऊँचा पहाड़ है। अल्ताई गणतंत्र में ज़मीन के नीचे बहुत से महत्वपूर्ण खनिज मिलते हैं जिनमें सोना, चांदी, लोहा और लिथियम शामिल हैं।

 लोग 
२०१० की जनगणना के अनुसार अल्ताई गणतंत्र के ५६.६% लोग रूसी थे और स्थानीय अल्ताई लोग पूरे आबादी के ३४.५% थे।Федеральная служба государственной статистики (Federal State Statistics Service) (2011). "Всероссийская перепись населения 2010 года. Том 1 (2010 All-Russian Population Census, vol. 1) " (in Russian). Всероссийская перепись населения 2010 года (2010 All-Russia Population Census). Federal State Statistics Service. Retrieved June 29, 2012. इनके आलावा यहाँ कज़ाख़ और जर्मन समुदाय भी बसते हैं। इनमें पारंपरिक रूप से अल्ताई लोग ओझाप्रथा में, रूसी लोग ईसाई धर्म में और कज़ाख़ लोग इस्लाम में मान्यता रखते हैं।

 अल्ताई गणराज्य के कुछ नज़ारे 

 इन्हें भी देखें 
 अल्ताई क्राय
 रूस के गणतंत्र
 साइबेरिया

 सन्दर्भ 

श्रेणी:अल्ताई गणतंत्र
श्रेणी:रूस के गणतंत्र
गणराज्य, अल्ताई
मरी ऍल

right|thumb|220px|मरी ऍल गणराज्य का नक़्शा
मरी ऍल गणतंत्र (रूसी: Респу́блика Мари́й Эл, अंग्रेज़ी: Mari El Republic) रूस का एक संघीय खंड है जो उस देश की शासन प्रणाली में गणतंत्र का दर्जा रखता है। यह रूस के पूर्वी यूरोपीय मैदान में वोल्गा नदी के किनारों पर स्थित है और इसकी राजधानी योश्कार-ओला शहर है।

 भूगोल 
मरी ऍल वोल्गा नदी के किनारों पर विस्तृत है। गणतंत्र का पश्चिमी क्षेत्र दलदली मरी द्रोणी में आता है। मरी ऍल की ५७% ज़मीन पर वन फैले हुए हैं। इसमें ४७६ बड़ी-छोटी नदिया बहती हैं और २०० से अधिक झीलें हैं। सर्दियों में मरी ऍल की बहुत सी नदियाँ और दलदल बर्फ़ग्रस्त होकर जम जाते हैं। बसंत और पतझड़ में पानी से भर जाने से इसके दलदली क्षेत्रों में यातायात लगभग बंद ही जो जाता है और उनमें से गुज़रना दुर्गम हो जाता है। जनवरी का औसत तापमान -१३ सेंटीग्रेड और जुलाई का औसत तापमान १९ सेंटीग्रेड होता है। सर्दियों में बर्फ़ गरती है और गर्मियों में अक्सर बारिश पड़ती है।

 इतिहास 
मरी कबीलें इस इलाके में ५वीं सदी से पहले से बसे हुए हैं। तुर्की सुनहरे उर्दू ने इस क्षेत्र को अपनी ख़ानत में शामिल कर लिया था और १४४० ईसवी के दशक में यह काज़ान ख़ानत का हिस्सा बना। १५५२ में ईवान भयानक ने इसे पूरे काज़ान ख़ानत समेत रूसी त्सार-राज्य में शामिल कर लिया। सोवियत संघ की स्थापना के बाद ४ नवम्बर १९२० में 'मरी स्वशासित ओब्लास्त' (Марийская автономная область, Mari Autonomous Oblast) गठित हुआ जिसे ५ दिसम्बर १९३६ में जोसेफ़ स्टालिन के संविधान के तहत 'मरी स्वशासित सोवियत समाजवादी गणतंत्र' (Mari ASSR) के नाम से पुनर्गठित किया गया। २२ दिसम्बर १९९० को मरी ऍल गणतंत्र अपने वर्तमान रूप में गठित हुआ।

 लोग 
२०१० की जनगणना के अनुसार मरी ऍल के ४३.९% लोग मरी समुदाय, ४७.४% लोग रूसी समुदाय, ५.८% लोग तातार समुदाय और ०.९% लोग चूवाश समुदाय के थे।"Численность населения России, субъектов Российской Федерации в составе федеральных округов, районов, городских поселений, сельских населённых пунктов – районных центров и сельских населённых пунктов с населением 3 тысячи и более человек [Population of Russia, its federal districts, federal subjects, districts, urban localities, rural localities—administrative centers, and rural localities with population of over 3,000]" (in Russian). Всероссийская перепись населения 2002 года (All-Russia Population Census of 2002). Федеральная служба государственной статистики (Federal State Statistics Service). May 21, 2004. Retrieved February 9, 2012.

 मरी ऍल के कुछ नज़ारे 

 इन्हें भी देखें 
 रूस के गणतंत्र
 वोल्गा नदी

 सन्दर्भ 

श्रेणी:मरी ऍल
श्रेणी:रूस के गणतंत्र
श्रेणी:रूस के प्रशासनिक विभाग
उदमूर्तिया

right|thumb|220px|उदमूर्त गणराज्य का नक़्शा
उदमूर्तिया (रूसी: Удму́ртия, अंग्रेज़ी: Udmurtia) या उदमूर्त गणतंत्र रूस का एक संघीय खंड है जो उस देश की शासन प्रणाली में गणतंत्र का दर्जा रखता है। इसकी राजधानी इझ़ेव्स्क​ शहर (Иже́вск, Izhevsk) है।

 भूगोल 
उदमूर्तिया रूस के पूर्वी यूरोपीय मैदान में कामा नदी और व्यात्का नदी के बीच में स्थित है। इसकी ४०% धरती पर कोणधारी (कोनिफ़ेरस) वन फैले हुए हैं। ज़मीन के नीचे तेल और पांस (peat) खनिजों के रूप में उपलब्ध है। जनवरी का औसत तापमान -१४.५ सेंटीग्रेड और जुलाई का औसत तापमान १८.३ सेंटीग्रेड होता है। सर्दियों में बहुत बर्फ़ गरती है।

 इतिहास 
यूराली भाषी लोग यहाँ पर पाषाण युग में बसना शुरू हो गए। इनसे पहले एक पेर्मी समुदाय अलग हुआ और फिर उनमें से आगे एक आदिम-उदमूर्त समुदाय उभरा। पहले यह कामा नदी के इलाके में रहते थे फिर फैलकर व्यात्का नदी के मुख पर भी बसने लगे। सोवियत संघ की स्थापना के बाद ४ नवम्बर १९२० में 'वोत्स्क स्वशासित ओब्लास्त बना' जिसका नाम १ जनवरी १९३२ में बदलकर 'उदमूर्त स्वशासित ओब्लास्त' (Удмуртская автономная область, Udmurt Autonomous Oblast) रख दिया गया। २८ दिसम्बर १९३६ में जोसेफ़ स्टालिन के संविधान के तहत 'उदमूर्त स्वशासित सोवियत समाजवादी गणतंत्र' (Udmurt ASSR) के नाम से पुनर्गठित किया गया। स्टालिन ने १९३७-३८ में अपने 'महान शुद्धिकरण' अभियान में बहुत से राष्ट्रवादी उदमूर्त बुद्धिजीवियों को मरवा दिया जिस से उदमूर्त समाज पर बहुत गहरा असर हुआ। द्वितीय विश्वयुद्ध काल में यहाँ बहुत कारख़ाने लगे जिस से बहुत से रूसी लोग यहाँ आ बसे। २० सितम्बर १९९० को उदमूर्त गणतंत्र अपने वर्तमान रूप में गठित हुआ।

 लोग 
२०१० की जनगणना के अनुसार उदमूर्त गणतंत्र के ६२.२% लोग रूसी समुदाय, २८% लोग उदमूर्त समुदाय और ६.७% लोग तातार समुदाय के थे।"Всероссийская перепись населения 2010 года. Том 1 [2010 All-Russian Population Census, vol. 1)] " (in Russian). Всероссийская перепись населения 2010 года (2010 All-Russia Population Census). Federal State Statistics Service. 2011. Retrieved June 29, 2012.

 उदमूर्तिया के कुछ नज़ारे 

 इन्हें भी देखें 
 रूस के गणतंत्र
 महान शुद्धिकरण

 सन्दर्भ 

श्रेणी:उदमूर्तिया
श्रेणी:रूस के गणतंत्र
श्रेणी:रूस के प्रशासनिक विभाग
अमूर ओब्लास्त

thumb|अमूर ओब्लास्त की रूस में स्थिति

अमूर, रूस का एक ओब्लास्ट (области या प्रांत) है। सन २०१० की जनगणना के अनुसार इसकी आबादी ९,०२,८४४ थी। यह ३,६३,७०० वर्ग किलोमीटर के इलाके में फैला हुआ है। यह रूस के सुदूर पूर्वी संघीय ज़िले व आर्थिक ज़िले में आता है।

 सन्दर्भ 

श्रेणी:रूस के प्रांत
श्रेणी:रूस के ओब्लास्त
श्रेणी:साइबेरिया
इवानोवो ओब्लास्ट

thumb|इवानोवो ओब्लास्ट की रूस में स्थिति

इवानोवो, रूस का एक ओब्लास्ट (области या प्रांत) है। सन २०१० की जनगणना के अनुसार इसकी आबादी ११,४८,३२९ है। यह २१,८०० वर्ग किलोमीटर के इलाके में फैला हुआ है। यह रूस के केंद्रीय संघीय व आर्थिक जिले में आता है।

 सन्दर्भ 

श्रेणी:रूस के प्रांत
आस्त्राख़ान ओब्लास्त

thumb|अस्त्राखान ओब्लास्ट की रूस में स्थिति

आस्त्राख़ान ओब्लास्त, रूस का एक ओब्लास्ट (области या प्रांत) है। सन २०१० की जनगणना के अनुसार इसकी आबादी १०,१०,०७३ है। यह ४४,१०० वर्ग किलोमीटर के इलाके में फैला हुआ है। यह रूस के दक्षिणी संघीय जिले व वोल्गा आर्थिक जिले में आता है।

 सन्दर्भ 

श्रेणी:आस्त्राख़ान ओब्लास्त
श्रेणी:रूस के ओब्लास्त
श्रेणी:रूस के प्रांत
केमेरोवो ओब्लास्त

thumb|केमेरोवो ओब्लास्ट की रूस में स्थिति

केमेरोवो, रूस का एक ओब्लास्ट (области या प्रांत) है। सन २०१० की जनगणना के अनुसार इसकी आबादी २८,९९,१४२ है। यह ९५,५०० वर्ग किलोमीटर के इलाके में फैला हुआ है। यह रूस के साइबेरियाई संघीय जिले व पश्चिम साइबेरियाई आर्थिक जिले में आता है।

 सन्दर्भ 

श्रेणी:रूस के प्रांत
श्रेणी:रूस के ओब्लास्त
अल्ताई क्राय

अगर आप अल्ताई गणराज्य पर जानकारी ढूंढ रहें हैं तो अल्ताई गणराज्य का लेख देखिये
thumb|220px|रूस के नक़्शे में अल्ताई क्राय की स्थिति
thumb|220px|बरनाऊल शहर के पास गुज़रती ओब नदी
अल्ताई क्राय (रूसी: Алта́йский край, अल्ताईस्कीय क्राय) रूस के साइबेरिया क्षेत्र में स्थित एक 'क्राय' का दर्जा रखने वाला संघीय खंड है। सन् २०१० में की गई एक जनगणना के अनुसार इसकी आबादी २४,१९,७५५ थी। इस क्राय का क्षेत्रफल १,६९,१०० वर्ग किलोमीटर है, जो तुलना के लिए भारत के उड़ीसा और कर्नाटक राज्यों के क्षेत्रफलों के बीच है। दक्षिण से घड़ी की दिशा में घुमते हुए इस क्राय की सरहदें कज़ाख़स्तान, नोवोसिबिर्स्क ओब्लास्त, केमेरोवो ओब्लास्त और अल्ताई गणराज्य से लगती हैं। इस क्षेत्र की अर्थव्यवस्था कृषि-प्रधान है। अल्ताई क्राय की राजधानी ओब नदी के किनारे बसा बरनाऊल (Барнау́л, Barnaul) शहर है।Siberia: A Cultural History, A. J. Haywood, pp. 170, Oxford University Press, 2010, ISBN 978-0-19-975418-2, ... Barnaul is the capital of its own Altai Region (Altaysky Kray), not to be confused with the Altai Republic ...

 लोग 
२०१० की जनगणना के अनुसार इस क्राय के ९४% लोग रूसी समुदाय के थे। इसके बाद २% लोग जर्मन मूल के, १.४% यूक्रेनी मूल के, ०.३ काज़ाख़ मूल के, ०.३% तातार मूल के, ०.२% बेलारूसी मूल के और ०.३% अरमेनियाई मूल के थे।

 इन्हें भी देखें 
 ओब नदी
 अल्ताई पर्वत
 रूस के संघीय खंड
 रूस के क्राय
 साइबेरिया

 सन्दर्भ 

श्रेणी:साइबेरिया
श्रेणी:अल्ताई क्राय
श्रेणी:रूस के क्राय
श्रेणी:रूस के प्रशासनिक विभाग
उल्यानोव्स्क ओब्लास्ट

thumb|उल्यानोव्स्क ओब्लास्ट की रूस में स्थिति

उल्यानोव्स्क, रूस का एक ओब्लास्ट (области या प्रांत) है। सन २०१० की जनगणना के अनुसार इसकी आबादी १३,८२,८११ है। यह ३७,३०० वर्ग किलोमीटर के इलाके में फैला हुआ है। यह रूस के वोल्गा संघीय व आर्थिक जिले में आता है।

 सन्दर्भ 

श्रेणी:रूस के प्रांत
टेफ्लान

thumb|टेफ्लॉन का संरचना सूत्र
thumb|टेफ्लॉन की पट्टी, फीता(टेप) आदि
thumb|right|टेफ्लान का अणु
thumb|टेफ्लॉन की परत चढ़ाया हुआ बरतन (पैन)
टेफ्लान या पॉलीटेट्राफ्लूरोएथिलीन (Polytetrafluoroethylene (PTFE)) एक संश्लेषित फ्लूरोबहुलक है। यह अनेकों कार्यों के लिये उपयोगी है। 'टेफ्लोन' (Teflon) डूपॉण्ट (DuPont Co) द्वारा विकसित पीटीएफई का ब्राण्ड-नाम है। 

पीटीएफई बहुत ही कठोर पदार्थ है। इस पर ऊष्मा, अम्ल तथा क्षार का प्रभान नहीं पड़ता है। यह विद्युत धारा का कुचालक है।

श्रेणी:कार्बनिक यौगिक
पॉलीविनाइल क्लोराइड

पॉलिख्लोरोएथिलीन (IUPAC नाम: पॉलि(1-ख्लोरोएथिलीन), पारम्परिक नाम: पॉलि विनिल ख्लोराइड (पीवीसी)) एक अक्रिस्टलीय तापसुघट्य (अमॉर्फस प्लास्टिक) कठोर पदार्थ है। ऊष्मा तथा रासायनिक पदार्थों का इस पर प्रभाव नहीं पड़ता है। पॉलीएथिलीन और पॉलिप्रोपिलीन के बाद यह तृतीय सर्वाधिक उत्पादित प्लास्टिक है। निर्माण कार्यों में पीवीसी का उपयोग होता है। पीवीसी से पाइप, केबल इंसुलेशन, फर्श पर बिछाने की चादर, दरवाजे आदि बनाए जाते हैं। पीवीसी को एकलक ख्लोरोएथीन के बहुलीकरण द्वारा निर्मित किया जाता है।

शुद्ध पीवीसी मूलतः सफेद, कठोर और भंगुर ठोस होता है जिसमें सुघट्यकारी मिलाकर उसे नरम व लचीला बनाया जाता है। सुघट्यकारी के रूप में थैलेट्स (phthalates) का प्रयोग सर्वाधिक होता है। नरम पीवीसी का उपयोग वस्त्र तथा गद्दे आदि बनाने के लिए भी किया जाता है।

 निर्माण 
पॉलिख्लोरोएथिलीन को एकलक ख्लोरोएथीन के बहुलीकरण द्वारा निर्मित किया जाता है।
center|thumb|550px

श्रेणी:कार्बनिक यौगिक
एसिटिलीन

एसिटिलीन (Acetylene ; सिस्टेमैटिक नाम : एथाइन (ethyne)) एक रासायनिक यौगिक है जिसका अणुसूत्र C2H2 है। यह एक हाइड्रोकार्बन है तथा सबसे सरल एल्कीन है।

सन्दर्भ

श्रेणी:कार्बनिक यौगिक
ऐल्काइन

right|thumb|300px|एथाइन (ethyne) का 3D मॉडल ; यह सबसे सरल ऐल्काइन (alkyne) है जिसे एसिटिलीन भी कहते हैं।

right|thumb|250px|एल्काइन
एल्काइन एक असंतृप्त हाइड्रोकार्बन होता है। इसमें दो कार्बन परमाणु के बीच एक त्रि-बन्ध पाया जाता है।

इसका सूत्र - Cn H2n–2
एल्काइन
ऐल्कीन

thumb|right|120px|सरलतम ऐल्कीन, एथिलीन का एक त्रिआयामी निदर्श

कार्बनिक रसायन में, ऐल्कीन (Alkene), एक असंतृप्त रासायनिक यौगिक होता है जिसमे कम से कम एक कार्बन-से-कार्बन का द्वि-बन्ध होता है। इन्हें ओलेफिन, या ओलेफाइन भी कहते हैं।

सरलतम अचक्रीय ऐल्कीन वह होते हैं जिसमे सिर्फ एक द्वि-बन्ध होता है तथा अन्य कोई प्रकार्यात्मक समूह नहीं होता। यह मिलकर एक समरूप हाइड्रोकार्बन शृंखला की रचना करते हैं जिसका साधारण सूत्र (फार्मूला) CnH2n होता है। 

एथिलीन (C2H4) सबसे सरल ऐल्कीन है। एल्कीनों को "ओलेफिन" भी कहा जाता है, (यह इसका एक पुराना पर्याय जो पैट्रोरसायन उद्योग में व्यापक रूप से प्रयुक्त होता है)। एरोमैटिक (सुरभित) यौगिकों को अक्सर "चक्रीय ऐल्कीन" का रूप माना जाता है, लेकिन उनकी संरचना और गुण इससे भिन्न होते हैं और वे ऐल्कीन नहीं होते।

 सन्दर्भ 

एल्कीन
श्रेणी:कार्बनिक यौगिक
असंतृप्त हाइड्रोकार्बन

right|thumb|250px|एथीन अणु की संरचना । एथीन सबसे सरल असंतृप्त हाइड्रोकार्बन है।

जिस हाइड्रोकार्बन में कम से कम एक कार्बन-कार्बन द्वि-बन्ध या कम से कम एक कार्बन-कार्बन त्रि-बन्ध पाया जाता है उसे असंतृप्त हाइड्रोकार्बन कहते हैं।

द्विआबन्धित कार्बन को एल्कीन कहते हैं।सूत्र निम्नलिखित हैं-

 एथीन CH2=CH2
 प्रोपीन CH3-CH=CH2
 ब्युटीन CH3-CH2-CH=CH2
 पेन्टीन  CH3-CH2-CH2-CH=CH2

हाइड्रोकार्बन, असंतृप्त
बीजू पटनायक विमानक्षेत्र

भुवनेश्वर विमानक्षेत्र  भुवनेश्वर में स्थित है। इसका ICAO कोडहै VEBS और IATA कोड है BBI। यह एक नागरिक हवाई अड्डा है। यहां कस्टम्स विभाग उपस्थित नहीं है। इसका रनवे पेव्ड है। इसकी प्रणाली यांत्रिक है। इसकी उड़ान पट्टी की लंबाई 7300 फी. है। बीजू पटनायक हवाई अड्डा जिसे भुवनेश्वर हवाई अड्डा भी कहते हैं, भुवनेश्वर उड़ीसा में स्थित है, इस राज्य का एक मात्र मुख्य हवाई अड्डा है, इसका नाम राज्य के पूर्व मुख्यमंत्री बीजू पटनायक के नाम पर रखा गया है जो ख़ुद एक पायलेट थे।

 प्रस्तावित विस्तार 

इस राज्य के तीव्र विकास तथा औधयोगीकरण की संभावना को ध्यान में रखते हुए इस अड्डे का विस्तार करने की योजना प्रस्तावित है, २०१० तक इसे अंतररास्ट्रीय उड़ानों हेतु खोल दिया जायेगा। इस हेतु यहाँ 50 करोड़ डालर का निवेश किया जायेगा।
राज्य सरकार ने इस हेतु आवश्यक भूमि भी अधिग्रहित कर ली है, अपने नए रूप में यह अड्डा बोइंग 747 विमान को भी संभाल सकेगा, इस अड्डे पे सभी मानक सुविधाए मौजूद रहेंगी, जैसे एकसरे मशीन, एयरोब्रिज आदि।

 उपलब्ध उडाने 
 इंडियन एयरलाइन रायपुर, दिल्ली, मुम्बई।
 इंडिगो एयरलाइन दिल्ली, हैदराबाद, मुम्बई।
 जेटलाइट दिल्ली कोलकाता।
 किंगफिशर रेड बैगलोर, मुम्बई, कोलकाता, दिल्ली।

 बाहरी कडिया 
 बीजू पटनायक विमानक्षेत्र (आधिकारिक भाविप्रा जालस्थल से)
 

 सन्दर्भ 

श्रेणी:उड़ीसा के विमानक्षेत्र
ब्रह्मपुर

thumb|280px|गोपालपुर बंदरगाह
thumb|280px|परल महाराज इंजिनीयरिंग कॉलेज
thumb|280px|गोपालपुर बालूतट (बीच)
ब्रह्मपुर (Brahmapur), जिसे अंग्रेज़ी लहजे में बरहमपुर (Berhampur) भी कहा जाता है, भारत के ओड़िशा राज्य के गंजाम ज़िले में स्थित एक नगर है। यह बंगाल की खाड़ी के तट के पास बसा हुआ है।"Orissa reference: glimpses of Orissa," Sambit Prakash Dash, TechnoCAD Systems, 2001"The Orissa Gazette," Orissa (India), 1964"Lonely Planet India," Abigail Blasi et al, Lonely Planet, 2017, ISBN 9781787011991

 विवरण 
ब्रह्मपुर, जो रेशम नगरी के नाम से जाना जाता है, ओड़िशा राज्य का प्रमुख एबं पुरातन नगरों में से एक है। ब्रह्मपुर भारत के पूर्व तट से लगा है। ओडिशा की राजधानी भुवनेश्वर से लगभग 170 किमी दूर बरहमपुर को पूर्वोत्तर और दक्षिण भारत से जोड़ने वाले रास्ते की दहलीज माना जाता है। प्राकृतिक रंगों के इस्तेमाल से तैयार होने वाले सिल्क के चलते इसे सिल्क सिटी का भी नाम मिला है। यह ओड़िया के साथ तेलुगु भाषा, संस्कृति और साहित्य का भी केंद्र रहा है। कहा जाता है कि ओडिसी डांस, ओडिसी साहित्य और तेलुगु लिपि का जन्म यहीं हुआ। यह नगर, रेशम के शाढी, मंदिर, इसकी संस्क्रूति, सुस्वादु भोजन एवं खाना पीना के लिए प्रसिध है। ब्रह्मपुर की जनसंख्या 2009 (संभाभित) के अनुसार 4 लाख से ज्यादा है।

 ब्रह्मपुर का इतिहास  
ब्रह्मपुर नगर के चारों तरफ कभी कलिंग राज्य का आत्मा बैठता था। कलिंग राज्य का राजधानी और केंद्र हजारों साल तक इसी के आस पास रहा। सम्राट अशोक का शिलालेख ब्रह्मपुर नगर के पास  जाऊगढ़ में अभी भी है। कलिंग की इष्ट देवी तारा तारिणी शक्ति पीठ भी एसी शहर के पास है। ब्रह्मपुर नगर ब्रिट्रिश शासन की अवधि में मद्रास प्रेसिडेन्सी की अधीन में था। सन 1936 में ओडिशा राज्य पुनर्गठन के वाद गंजाम जील्ला में शामिल हुआ।
 
 अर्थतंत्र 
ब्रह्मपुर नगर दक्षिण ओडिशा कि आर्थिक राजधानी के रूप में माना जाता है। प्रमुख व्यवसाइक संगठन यहाँ स्थित है।
 
 यातायात 
यह नगर भारत के हर प्रान्त को रेल एबं सडक मार्ग से जुडा हुआ है। नज्दिक हवाई अडा भुवनेश्वर है। 
 
 ब्रह्मपुर के शिक्षण संस्थान 
भारतीय विज्ञान शिक्षा एवं अनुसन्धान संस्थान, ब्रह्मपुर
 ब्रह्मपुर विश्वविद्यालय
 खलिकोट स्वयंशासित महाविद्यालय
 खलिकोट विश्वविद्यालय
 एम्.के.सि.जि. भेषज महाविद्यालय
 लिन्गराज आइन महाविद्यालय
 राजकीय आयुर्बेद महाविद्यालय
 राजकीय होमिओपाथीक् महाविद्यालय

 खानपान 
दक्षिण भारत के साथ सटे हुए कारण, यहाँ की खानपान में द़क्षिण भारतीय खाना के साथ साथ ओडिआ खाना कि एक अपूर्व मिश्रण है। यहाँ कि एक अनोखी बात ये है की सुबह कि नाश्ता ज्यादातर लोग घर से बाहर ही करते है।

 दर्शनीय स्थल 
 गोपालपुर बन्दर गाह्
 तरा तारिणी शक्ति पीठ  
 तप्तपाणि
 चील्लिका झील 

 समाचार पत्र 
 समाज ब्रहपुर संस्करण
 संबाद ब्रहपुर संस्करण
 धरित्री ब्रहपुर संस्करण
 अनूपम भारत
 दैनिक आशा

 बाज़ार 
ब्रह्मपुर रेशम साड़ी, अलंकार, क्रुषि जात पदार्थ का एक प्रमुख बाजार है।

 इन्हें भी देखें 
 गंजाम ज़िला

 सन्दर्भ 

श्रेणी:गंजाम ज़िला
श्रेणी:ओड़िशा के शहर
श्रेणी:गंजाम ज़िले के नगर
अमर सिंह (राजनेता)

अमर सिंह (जन्म 27 जनवरी 1956 — मृत्यु 1 अगस्त 2020) एक भारतीय राजनीतिज्ञ थे जो उत्तर प्रदेश से और समाजवादी पार्टी के नेताओं में से एक थे। वे अपने हिन्दी ज्ञान और राजनैतिक सम्बंधों  भी जाने जाते थे। इन पर भ्रष्टाचार के विभिन्न मामले लम्बित थे जो इन्हें व्यापक रूप से अलोकप्रिय भी बनाते थे। वो समाजवादी पार्टी के महासचिव व भारतीय संसद के उपरी सदन राज्य सभा के सदस्य रह चुके हैं। 6 जनवरी 2010 को, इन्होंने समाजवादी पार्टी के सभी पदों से त्यागपत्र दे दिया। इसके बाद पार्टी प्रमुख मुलायम सिंह यादव ने उन्हें 2 फ़रवरी 2010 को पार्टी से निष्कासित कर दिया। वर्ष 2011 में इनका कुछ समय न्यायिक हिरासत में भी बीता। अन्ततः इन्होंने राजनीति से सन्यास ले लिया। घोषणा करते हुए इन्होंने कहा- "मैं अपनी पत्नी और अपने परिवार को अधिक समय देना चाहता हूँ। अतः चुनावों की अन्तिम तिथि (१३ मई) के बाद, मैं राजनीति से सन्यास ले लुँगा।" वर्ष 2016 में इनकी समाजवादी पार्टी में पुनः वापसी हुई और राज्य सभा के लिए चुने गये। फ़िलहाल ये समाजवादी से अलग होकर नरेंद्र मोदी और भारतीय जनता पार्टी के समर्थन में आए दिन बयान दे रहे थे। उन्होंने अखिलेश यादव को नमाज़वादी भी घोषित कर दिया थे।

 व्यक्तिगत जीवन 
अमर सिंह का जन्म 27 जनवरी 1956 को अलीगढ़, उत्तर प्रदेश में एक राजपूत परिवार में हुआ था। इनके पिता का नाम हरीश चंद्र सिंह और माता का नाम शैल कुमारी सिंह था।

फ़िल्में
सिंह ने हिन्दी फ़िल्म हमारा दिल आपके पास है (2000) में लघु अभिनय किया। इसके अतिरिक्त 2017 में रिलीज़ हुई शैलेन्द्र पाण्डेय द्वारा निर्देशित फ़िल्म जेडी में भी इन्होंने एक राजनीतिज्ञ का अभिनय किया था।http://www.abplive.in/incoming/2015/10/09/article735724.ece/Politician-Amar-Singh-all-geared-up-for-his-acting-debut?slide=5 उनकीीी आखिरी फिल्म यमला पगलाा दीवाना थी।

 निधन 
शनिवार एक अगस्त, 2020 को सिंगापुर में उनका निधन हो गया। वे करीब छह महीने से किडनी की बीमारी से जूझ रहे थे। सिंगापुर में ही उनका इलाज चल रहा था।  64 वर्ष की उम्र में उन्होंने आखिरी सांस ली।

सन्दर्भ

बाहरी कड़ियाँ
पार्टी नेटवर्क

श्रेणी:आज़मगढ़ के महत्वपूर्ण व्यक्तित्व
श्रेणी:1956 में जन्मे लोग
श्रेणी:उत्तर प्रदेश के लोग
श्रेणी:समाजवादी पार्टी के राजनीतिज्ञ
श्रेणी:२०२० में निधन
जिन्जेरॉल

अंगूठाकार|जिञेरॉल
यह एक प्रकार का अल्कोहल है। रासायनिक रूप से, जिंजरोल कैपेसाइकिन और पेपरिन के रिश्तेदार हैं, जो मिर्च के मिर्च और काली मिर्च को अपनी मसाला देते हैं। यह आम तौर पर एक तेज़ पीले तेल के रूप में पाया जाता है, लेकिन यह एक कम पिघलने क्रिस्टलीय ठोस के रूप में भी पाया जा सकता है। अदरक पकाने से जिंजरोल में रिवर्स एल्डॉल रिएक्शन के माध्यम से जिंजरोल बदल जाता है, जो कि कम जोरदार और एक मसालेदार मीठे सुगंध है। अदरक में 8-जिञेरॉल, 10-जिञेरॉल्, [2] और 12-जिञेरॉल भी शामिल हैं। 
शारीरिक प्रभाव
इन्टेरेटिटोनियल इंजेक्शन द्वारा प्रशासित [6] -जिञेरॉल का इस्तेमाल चूहे में हाइपोथर्मिक अवस्था को प्रेरित करने के लिए किया गया है। आंत्र के कैंसर पर इसके प्रभाव पद़ने के लिए जिञेरॉल की जांच की गई है। 
सन्दर्भ

श्रेणी:अल्कोहल
नामपेन्ह

फ़्नोम पेन्ह ( or ;Dictionary Reference Phnom Penh The Free Dictionary: Phnom Penh  ),पूर्व नाम  क्रोंग चक्तोमुक या क्रोंग चक्तोमुक सेरीमोंगकुल , दक्षिण पूर्व एशिया के देश कम्बोडिया की राजधानी एवं सर्वाधिक जनसंख्या वाली नगरी है। यह टोन्ले साप एवं मेकांग नदी के तट पर स्थित है। फ्नोम पेन्ह कम्बोडिया के फ़्रान्सीसी उपनिवेश का से ही यहां की राजधाणी बनी हुई है और राष्ट्र के आर्थिक, औद्योगिक एवं सांस्कृतिक केन्द्र के रूप में विकसित हुआ है।

कभी एशिया का मोती नाम से प्रसिद्ध, यह शहर १९२० में फ़्रान्सीसी निर्मित हिन्द-चीन के मोहकतम नगरों में गिना जाता था।Peace of Angkor Phnom Penh . Retrieved July 27, 2007. सियाम रीप और सिहानुकविले के साथ साथ फ़्नोम पेन्ह कम्बोडिया के महत्त्वपूर्ण वैश्विक एवं अन्तर्देशीय पर्यटक गन्तव्यों में आता है। १४३४ में स्थापना किया गया यह नगर अपने सुन्दर एवं आकर्षक ऐतिहासिक स्थापत्य के लिये जाना जाता है। यहां ग्रैण्ड बुलिचर्ड के निकटस्थ बहुत सी फ़्रान्सीसी औपनिवेशीय इमारतें अभी भी दिखाई देती हैं।

टोन्ले सैप, मीकांग नदी एवं बस्सक नदी के तट पर बसे फ़्नोम पेन्ह महानगरीय क्षेत्र की कुल जनसंख्या १५ लाख है। कम्बोडिया की कुल जनसंख्या १ करोड ४८ लाख है।

thumb|विहंगम दृश्य|बाएँ
thumb|शाही महल|बाएँ

श्रेणी:कम्बोडिया
श्रेणी:एशिया में राजधानियाँ
श्रेणी:कम्बोडिया के प्रान्त
श्रेणी:नोम पेन्ह
श्रेणी:कम्बोडिया में नगर

 सन्दर्भ 

 इन्हें भी देखें 

 बाहरी कडियां
हरिहर

right|thumb|300px|दायें विष्णु तथा बायें शंकर। इन्हें 'शिवकेशव' भी कहते हैं।
हिन्दू धर्म में, विष्णु (=हरि) तथा शिव (=हर) का सम्मिलित रूप हरिहर कहलाता है। इनको  शंकरनारायण  तथा  शिवकेशव  भी कहते हैं। विष्णु तथा शिव दोनों का सम्मिलित रूप होने के कारण हरिहर वैष्णव तथा शैव दोनों के लिये पूज्य हैं। 

कई विद्वान शिव और विष्णु को अलग मानते हैं। ढाई हज़ार साल पहले शिव को मानने वालों ने अपना अलग पंथ ‘शैव’ बना लिया था, तो विष्णु में आस्था रखने वालों ने ‘वैष्णव’ पंथ। किंतु शिव और विष्णु अलग होकर भी एक ही हैं।

विष्णुपुराण में विष्णु को ही शिव कहा गया है, तो शिवपुराण के अनुसार शिव के ही हज़ार नामों में से एक है विष्णु। शिव विष्णु की लीलाओं से मुग्ध रहते हैं और हनुमान के रूप में उनकी आराधना करते हैं। विष्णु अपने रूपों से शिवलिंग की स्थापनाएं और पूजा करते हैं। दोनों में परस्पर मैत्री और आस्था भाव है।

स्वयं विष्णु शिव को अपना भगवान कहते हैं, हालांकि दोनों के काम बंटे हुए हैं। शिव प्रत्यक्ष रूप में किसी की आराधना नहीं करते, बल्कि सबसे मैत्रीभाव रखते हैं। हां, वह शक्ति की आराधना ज़रूर करते हैं, जो कि उन्हीं के भीतर समाई हुई है। शिव और विष्णु ने अपनी एकरूपता दर्शाने के लिए ही ‘हरिहर’ रूप धरा था, जिसमें शरीर का एक हिस्सा विष्णु यानी हरि और दूसरा हिस्सा शिव यानी हर का है। 

 हरिहर रूप लेने का उद्देश्य 
एक बार वैष्णव और शैव पन्त में इस बात को लेकर विवाद हो गया कि शिव और विष्णु में कौन श्रेष्ठ है? वैष्णवों ने विष्णु को और शैवों ने शंकर को श्रेष्ठ बताया। दोनों में ये विवाद बहुत बढ़ गया कि वे एक दूसरे को मारने लगे।  ये सब देखकर जगतपिता महादेव जगत के पालनहार और अपने आराध्य भगवान नारायण के पास गए दोनों ने एक सम्मिलित रूप लिया और इस रूप में दोनों पन्तो के लोगों को दर्शन देते हुए कहा कि शिव और विष्णु एक ही हैं और उन्हें एक दूसरे से कोई अलग नहीं कर सकता।  दोनों का ये रूप देखकर शैव और वैष्णव दोनों का विवाद शान्त हो गया।      

 सन्दर्भ 
200px|thumb|right|Harihara sculpture, British Museum. The right half represents Shiva (with the Trishula) and the left half represents Vishnu (with the Chakra and Conch)

 देखें 
 नटराज
 त्रिमूर्ति
 अर्धनारीश्वर
 हरिहर क्षेत्र
 हरिहर (नगर)

 बाहरी कड़ियाँ 

 130 साल पहले कंबोडिया से चोरी हुई मूर्ति का सिर वापस मिला  (नई दुनिया)
 Shiva and Vishnu as One and the Same (dlshq.org)
 The Position of Shiva and Durga in connection with Vishnu (veda.harekrsna.cz)
 Vishnu and Shiva as different aspects of the one and same God. (Shaivite guru, Bodhinatha)

 चित्र 
 Harihara - Photograph of Carving from Hoysaleshvara Temple, Halebid (art-and-archaeology.com)
  Bronze Harihara from Thailand

श्रेणी:हिन्दू दर्शन
श्रेणी:हिन्दू देवता
श्रेणी:शिव के रूप
श्रेणी:विष्णु अवतार
आगरा फ़ोर्ट रेलवे स्टेशन

आगरा फ़ोर्ट रेलवे स्टेशन आगरा शहर के रकबगंज में आगरा फ़ोर्ट के निकट स्थित है. यह भारतवर्ष  के उन स्टेशन में से एक था, जहाँ ब्रॉड गेज और नॅरो गेज दोनों तरह की लाइन थी. जयपुर को जाने वाली नॅरो गेज के ब्रॉड गेज में कंवर्ट होने के बाद यहाँ सिर्फ़ ब्रॉड गेज ही है. यह रेलवे स्टेशन उत्तर-मध्य रेलवे (नॉर्थ सेंट्रल रेलवेस) ज़ोन में आता है.

अवलोकन

यह स्टेशन आगरा शहर के कई स्टेशन में से एक है और यहाँ ताज महल और आगरा फ़ोर्ट जैसे दर्शनीय स्थलों को देखने के लिए प्रति दिन हज़ारों पर्यटक आते हैं। अकेले ताज महल को देखने के लिए हर साल २४ लाख से अधिक सैलानी आते हैं, जिनमे से करीब १०% विदेशी सैलानी होते हैं.  

इतिहास

१००० मिली मीटर (३ फीट और ३.३३ इंच) की चौड़ाई वाली मीटर गेज लाइन जो दिल्ली से बन्दिकुई और बन्दिकुई से आगरा के बीच थी, जो की शुरुआत १८७४ में राजपूताना स्टेट रेलवे के तहत हुई.  २००५ में आगरा-जयपुर लाइन को १७०० मिलीं मीटर (५ फीट और ६ इंच) चौड़ी ब्रॉड गेज में बदल दिया गया.  

एक विशाल, अष्टकोणीय त्रिपोलिया चौक था जो जामा मस्जिद (आगरा) और आगरा किले के दिल्ली द्वार के बीच मौजूद था।  आगरा किला रेलवे स्टेशन बनाने के लिए इस त्रिपोलिया को नष्ट कर दिया गया था, जो आगरा का पहला रेलवे स्टेशन भी था और देश में सबसे पुराना रेलवे स्टेशन भी था। 

समुद्र तल से १६९ मीटर की उँचाई पर बने कुल ६ प्लॅटफॉर्म हैं. यहाँ से करीब ८ ट्रेन खुलती है और ५३ अन्य ट्रेन यहाँ से गुजरती हैं। इस स्टेशन का आई.आर.सी.टी.सी. कोड ए.एफ है। 

विद्युतीकरण

फरीदाबाद- आगरा- मथुरा लाइन का विद्युतीकरण १९८२-८५ में हुआ और टुंडला-यमुना ब्रिज १९८८-८९ में और आगरा का यमुना ब्रिज १९९०-९१ में विद्युतीकृत हुए।   

यात्री
आगरा के प्रसिद्ध ताजमहल से करीब ४ किलो मीटर की दूरी पर बने इस स्टेशन पर प्रति दिन करीब ८७,००० यात्री आते है. 

सुविधाएँ

आगरा फ़ोर्ट रेलवे स्टेशन पर टेलिफोन बूत, वेटिंग रूम, रिटाइरिंग रूम, रेफ्रेशमेंट रूम्स, वॉटर कूलर्स और बुक स्टॉल जैसी सुविधाएँ उपलब्ध हैं। 
 
यहाँ से सभी स्थानीय स्थलों के लिए टॅक्सी, ऑटो रिक्सा और साइकल-रिक्सा जैसे यातायात साधन उपलब्ध हैं. यहाँ से  ताजमहल ३.८ किलो मीटर तक, आगरा फ़ोर्ट ०.९ किलो मीटर, सिकंदरा १०.४किलो मीटर, फतेहपुर सीकरी ३८ किलो मीटर और आगरा एयरपोर्ट  ३.८ किलो मीटर की दूरी पर हैं। 

सन्दर्भ

 बाह्यसूत्र 
 आगरा पर रुकने वाली रेलगाड़ियों की सूची

श्रेणी:आगरा फ़ोर्ट
जीव

thumb|right|180px|कवक
जीव (Organism) शब्द जीवविज्ञान में सभी जीवन-सन्निहित प्राणियों के लिए प्रयुक्त होता है, जैसे: कशेरुकी जन्तु, कीट, पादप अथवा जीवाणु।
एक जीव में एक या एक से अधिक कोशिकाएँ होती हैं। जिनमें एक कोशिका पाया जाता है उसे एक कोशिकीय जीव कहते हैं; एक से अधिक कोशिका होने पर उस जीव को बहुकोशिकीय जीव कहा जाता है। 

 एक कोशिकीय जीव 
मात्र अति सूक्ष्म जीव ही एक कोशिकीय होते हैं। अमीबा सबसे बड़ा एक कोशिकीय जीव है।

 बहुकोशिकीय जीव 
वे जीव जिनमे कोशिकाएं बहुत अधिक संख्या में पाई जाती हैं। उन्हें बहुकोशिकीय जीव कहते हैं।
जैसेः बड़े जानवर, मनुष्य आदि इसी श्रेणी में आते है।

जैन दर्शन

जैन दर्शन में जीव शब्द मुख्यतः आत्मा के लिए भी प्रयोग किया जाता है। आचार्य उमास्वामी ने तीर्थंकर महावीर के मन्तव्यों को पहली सदी में सूत्रित करते हुए तत्त्वार्थ सूत्र में लिखा है: "परस्परोपग्रहो जीवानाम्"। इस सूत्र का अर्थ है, 'जीवों के परस्पर में उपकार है'।

सन्दर्भ

इन्हें भी देखें
जीव (हिन्दू धर्म)
जीवन
जीवों का वर्गीकरण

बाहरी कड़ियाँ

श्रेणी:जीव विज्ञान
रतनपुर, छत्तीसगढ़

right|thumb|300px|रतनपुर दुर्ग

रतनपुर छत्तीसगढ़ राज्य के बिलासपुर जिले की एक नगर पालिका है।
विशेष*-अंग्रेजी हुकूमत के खिलाफ आंदोलन की शुरुआत तत्कालीन बिलासपुर जिले में रतनपुर से ही हुई थी पण्डित कपिल नाथ द्विवेदी एव वैष्णव बाबाजी के नेतृत्व में वन्देमातरम, भारत माता के जयघोष के साथ प्रभातफेरी निकालने के आरोप में तीन लोगों को गिरफ्तार किया गया था ।

 इतिहास 

रतनपुर राज और रायपुर राज क्रमशः शिवनाथ के उत्तर तथा दक्षिण में स्थित थे। प्रत्येक राज में स्पष्ट और निश्चित रूप अठारह-अठारह ही गढ़ होते थे। गढ़ों की संख्या अठारह ही क्यों रखी गई थी इसका निश्चित पता तो नहीं है किन्तु रतनपुर में सन् 1114 में प्राप्त एक उल्लेख के अनुसार चेदि के हैहय वंशी राजा कोकल्लदेव के अठारह पुत्र थे और उन्होंने अपने राज्य को अठारह हिस्सों में बाँट कर अपने पुत्रों को दिया था। सम्भवतः उसी वंश परंपरा की स्मृति बनाये रखने के लिये राज को अठारह गढ़ों में बाँटा जाता रहा हो। प्रत्येक गढ़ में सात ताल्लुका और प्रत्येक ताल्लुका में कम से कम बारह गाँव होते थे। इस प्रकार प्रत्येक गढ़ में कम से कम चौरासी गाँव होना अनिवार्य था। ताल्लुका में गाँवों की संख्या चौरासी से अधिक तो हो सकती थी किन्तु चौरासी से कम कदापि नहीं हो सकती थी। चूँकि राज्य सूर्यवंशियों का था अतः सूर्य की साता किरणों तथा बारह राशियों को ध्यान में रख कर ताल्लुकों और गाँवों की संख्या क्रमशः सात और कम से कम बारह रखी गईं थी। इस प्रकार सर्वत्र सूर्य देवता का प्रताप झलकता था।धान के देशो मे --रतनपुर राज और रायपुर राज 

 भूगोल एवं जलवायु 

तापमान
गर्मी में ४५ से २९ सेल्सिअस 
सर्दी में २७ से १० सेल्सिअस 
वर्षा लगभग १२० से मी (जुलाई से सितम्बर)

 शिक्षा 
 शासकीय महामाया महाविद्यालय
 बी एल टी महाविद्यालय

 दर्शनीय स्थल 
 महामाया मंदिर
 काल-भैरव मंदिर
 लखनी देवी मंदिर (हनुमान मूर्ति)
 वृद्धेश्वर नाथ मंदिर (बूढ़ा महादेव)
 श्री गिरिजाबंध हनुमान मंदिर
 रामटेकरी मंदिर
 खूंटाघाट जलाशय
 सिद्धि विनायक मंदिर
 राधा माधव धाम
 तुलजा भवानी मंदिर
 जगन्नाथ मंदिर 
 बीसदुवरिया
 बुढ़ामहादेव मंदिर 
 बिकमा तालाब

 सन्दर्भ 

बाहरी कड़ियाँ
नागर शैली का नमूना महामाया मंदिर (नया इण्डिया)

श्रेणी:छत्तीसगढ़ के नगर